Poliarizuoti stiklai

Poliarizuoti stiklai – Lietuvos roko grupė, 1986 m. rugsėjo 9 d. susibūrusi Vilniuje. Grupės lyderis ir vokalistas – Šarūnas Mačiulis.

Pirmasis pasirodymas įvyko 1986 metų gruodžio 24 „Sigmos“ gamyklos turistų Kalėdiniame vakarėlyje. Grupės pavadinimas kilo nuo poliarizuotų (iš išorės užtamsintų) langų, įrengtų LSSR Aukščiausios Tarybos ir LKP CK rūmų pastatuose. Pavadinimas buvo aliuzija į „tamsius darbus, kurie nematomi pro tuos stiklus“. Vėliau grupė išgarsėjo: grojo įvairiuose festivaliuose, didelių miestų ir mažų miestelių, studentų šventėse, soliniuose ir bendruose su kitomis grupėmis koncertuose.

Grupę labiausiai išgarsino dainos „Poliarizuoti stiklai“, „Medžiai be lapų“, „Aloyzas“, „Stasė“, „Aš noriu“, „Festivalis“ ir „Traukinys“.

Įsimintiniausi koncertai 
 1991 birželio 23 d. Joninės Vingio parke, Vilniuje (SSRS blokados po 1991 sausio 13 įvykių metu)
 1993 rugpjūčio 31 Okupacinės kariuomenės išvedimo koncertas Nepriklausomybės aikštėje Vilniuje
2018 birželio 3 Lietuvos Nepriklausomybės Sąjūdžio 30-mečio koncertas, Katedros aikštė Vilniuje.
2019 lapkričio 9 Berlyno sienos griūties 30-mečio koncertas, Lukiškių aikštė Vilniuje.

Įdomūs faktai 
 Pirmas koncertas: 1986.12.24 Vilniaus „Sigma“, kalėdinis vakarėlis.
 Pirmas radijo eteris: 1987.05.09, Lietuvos Radijas, Pirmoji programa, laida „38-tas greitis“, daina „Medžiai be lapų“.
 Pirmas televizijos eteris: 1987.06.17, LTV, laida viktorina jaunimui „10X10“, dainos „Poliarizuoti stiklai“, „Medžiai be lapų“, „Gyvenimo arklys“ ir „Aš noriu“.
 Visi grupės nariai yra buvę mokytojai.
 2018 metais išleistoje anglų rašytojo T.B.Newman knygoje „Window on a Burning man“ paminėti „Poliarizuoti stiklai“ ir aprašytas jų koncertas „Tamsta“ klube. Tai pirmas toks atvejis Lietuvos roko istorijoje, kai paminimas kolektyvo vardas grožinėje literatūroje.
 Grupės dainos skamba filme Emilio Vėlyvio „Redirected / Už Lietuvą!“ (2014), kuriame Šarūnas Mačiulis nusifilmavo muzikanto vaidmenyje.
 Daina „Poliarizuoti stiklai“ skamba Justino Krisiūno filme „Emigrantai“ (2013)
 Spektaklyje „Striptizo ereliai“ (rež. A. Jakubik, 2008 m., „Domino“ teatras), skambant dainai „Poliarizuoti stiklai“ atliekama finalinė vyriško striptizo scena.

Diskografija 
 Šarūnas Mačiulis ir Poliarizuoti Stiklai – Vinilo plokštelė (1990 m.), MK (1993 m.)
 Poliarizuoti Stiklai II – MK (1993 m.)
 Geriausi – MK (1998 m.)
 Pačios geriausios – CD (2001 m.)
 Stasė – CD (2010 m.)
 Poliarizuoti stiklai – Vinilo plokštelė (2018 09 15)
 Kaip gerai – CD (2018 12 20)
Poliarizuoti stiklai II – Vinilo plokštelė (2020 09 06)

Festivaliai 
 „Rockmergė“ – 2019
 „Rusnės festivalis“ – 2019
 „Biker nights“ – 2012, 2013, 2015, 2017, 2019
 „Žagarės vyšnių festivalis“ – 2012, 2017, 2019;
 „Tamsta muzika“ – 2009, 2010, 2011, 2012, 2013;
 „Varom“ – 2014, 2017;
 „Bunda Rock“ – 2015, 2016;
 „Karklė“ – 2013;
 „Ką galvoja muzika“ – 2013;
 „Be2gether“ – 2010;
 „Aš toks vienas“ – 2010, 2016;
 „Benai, plaukiam į Nidą“ – 2010;
 ‚Klojimas Rock“ – 2010;
 „BigBytui-45“ – 2010;
 „BigBytui-50“ – 2015;
 „Druskininkų Bliuzo festivalis“ – 2010;
 „Bardų malūnas“ – 2010;
 „Akacijų alėja“ – 2009
 „Juod’Country“ – 1996
ir daugelis kitų

Šaltiniai

Nuorodos 
 „Poliarizuotų stiklų“ Lietuviška Rockopedija puslapis

Lietuvos roko atlikėjai